Diari Oficial de la Generalitat Valenciana


Sumari del DOGV 8658, del 17-10-2019 (2019/9787)

RESOLUCIÓ de 14 d'octubre de 2019, de la Direcció General de Funció Pública, per la qual es deixa sense efecte la Resolució de 23 de setembre de 2019, de la Direcció General de Funció Pública, per la qual es convoca el concurs general número 32/2019, per a la provisió de llocs de treball de naturalesa funcionarial d'administració especial del cos A2-20, superior de gestió en fisioteràpia, de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8658

Data del DOGV
:   17-10-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/9787


Data del document
:   14-10-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 14 d'octubre de 2019, de la Direcció General de Funció Pública, per la qual es deixa sense efecte la Resolució de 23 de setembre de 2019, de la Direcció General de Funció Pública, per la qual es convoca el concurs general número 32/2019, per a la provisió de llocs de treball de naturalesa funcionarial d'administració especial del cos A2-20, superior de gestió en fisioteràpia, de l'Administració de la Generalitat. [2019/9787]  
Per mitjà de la Resolució de 23 de setembre de 2019, de la Direcció General de Funció Pública, es convoca el concurs general número 32/2019, per a la provisió de llocs de treball de naturalesa funcionarial d'administració especial del cos A2-20, superior de gestió en fisioteràpia, de l'Administració de la Generalitat (DOGV 8642, 25.09.2019).  
La Conselleria d'Educació, Cultura i Esport ha comprovat que la classificació orgànica d'alguns dels llocs inclosos en l'annex d'aquesta resolució no coincideix amb el centre educatiu al qual estan adscrits actualment i sol·licita a la Direcció General de Funció Pública la retirada dels llocs 16199, 19993, 22591, 22289,24182, 25036 i 28412, de la convocatòria del concurs 32/2019.  
D'altra banda, la Resolució de 9 de juliol de 2018, del secretari autonòmic de Justícia, Administració Pública, Reformes Democràtiques i Llibertats Públiques, per la qual es dona publicitat al Pacte de la Mesa Sectorial de Funció Pública, sobre millora de les condicions de treball del personal fisioterapeuta (DOGV 8342, 19.07.2018), en l'apartat 6 del pacte tercer disposa que «els llocs de treball del personal fisioterapeuta que no estiguen adscrits en centres d'Educació Especial s'adscriuran orgànicament als serveis psicopedagògics escolars de sector (SPES) que determine la conselleria competent en matèria d'educació. Aquesta adscripció permetrà que la majoria de llocs de personal fisioterapeuta adquirisquen caràcter permanent. Els llocs de naturalesa no permanent seran excepcionals i vinculats generalment a projectes pilot».  
  
Així mateix, en el segon paràgraf d'aquest apartat 6 del pacte tercer s'indica que «la modificació de la naturalesa no permanent dels llocs a permanent permetrà una major mobilitat voluntària del personal funcionari de carrera tant pel que fa a la provisió definitiva com a la provisió temporal».  
No obstant això, els expedients de classificació dels llocs afectats pel pacte estan en tramitació i, per tant, no estan inclosos en les llistes de llocs de treball aprovades per la Resolució de 27 de desembre de 2018, de la consellera de Justícia, Administració Pública, Reformes Democràtiques i Llibertats Públiques, vigents en el moment de la convocatòria del concurs 32/2019, motiu pel qual no s'hi han inclòs.  
  
Tenint en compte l'article 93 de la Llei 39/2015, d'1 d'octubre, del procediment administratiu comú de les administracions públiques, que disposa que, en els procediments iniciats d'ofici, l'Administració podrà desistir, motivadament, en els casos i amb els requisits previstos en les Lleis, es considera adequat i convenient retirar la convocatòria del concurs de trasllats 32/2019 fins que es resolga l'adscripció orgànica i es modifique el caràcter no permanent dels llocs afectats pel Pacte de Mesa Sectorial de Funció Pública.  
Per tant, fent ús de les atribucions que confereixen a aquesta Direcció General de Funció Publica l'article 38 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i l'article 11 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Deixar sense efecte la Resolució de 23 de setembre de 2019, de la Direcció General de Funció Pública, per la qual es convoca el concurs general número 32/2019, per a la provisió de llocs de treball de naturalesa funcionarial d'administració especial del cos A2-20, superior de gestió en fisioteràpia, de l'Administració de la Generalitat.  
  
Contra aquesta resolució, que posa fi a la via administrativa, les persones interessades poden interposar un recurs contenciós administratiu davant del jutjat contenciós administratiu corresponent, en el termini de dos mesos comptadors des de l'endemà de la publicació. Així mateix, amb caràcter potestatiu, es pot interposar un recurs de reposició, en el termini d'un mes des de l'endemà de publicació, davant del mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen fer ús, si escau, de qualsevol altre que consideren procedent.  
  
València, 14 d'octubre de 2019.- El director general de Funció Pública: David Alfonso Jarque.